Т1еман штабо хаам бора имам Шемал шайх ву, цунна хаьа муьлха эскарш, мичхьа хьовсадо. Разведка а ч1ог1а ю цуьнан. Шемална г1о деш бу нохчийн, Дагестанан уггар тоьлла шайхаш, эвлаяаш. Стигалан ницкъаша г1о до цунна. Кавказан т1еман дахарера масалш даладора: го бина долчу маьждиг чуьра эскар юккъе а иккхина Шемал т1епаза вар, Ахульгохь кхоалг1а го а болуш, юкъара а ваьлла д1авахар, Даьрг1а хьажйна долу оццул доккха эскар хьуьнах а дигна, х1аллакдар.